Author: MH
Last saved by: sulik
Company: MH SR

Návrh

Z Á K O N

z .................. 2004

ktorým sa mení a dopĺňa zákon č. 193/2001 Z. z. o podpore na zriadenie priemyselných parkov a o doplnení zákona Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov v znení zákona č. 156/2003 Z. z. 

	Národná rada Slovenskej republiky sa uzniesla na tomto zákone:

Čl. I

	Zákon č. 193/2001 Z. z. o podpore na zriadenie priemyselných parkov a o doplnení zákona Národnej rady Slovenskej republiky č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov v znení zákona č. 156/2003 Z. z. sa mení a dopĺňa takto: 

1.	V celom zákone sa slová „poskytnutie podpory“ vo všetkých gramatických tvaroch nahrádzajú slovami „poskytnutie dotácie“ v príslušnom gramatickom tvare.

2.	§ 2 vrátane nadpisu znie: 
„§ 2
Priemyselný park

(1) Priemyselným parkom je územie vymedzené územným plánom obce alebo územným plánom zóny,^2) na ktorom sa vykonáva alebo má vykonávať priemyselná výroba alebo služby jedného podnikateľa alebo viacerých podnikateľov (ďalej len „podnikateľ“). 

	(2) Priemyselný park zriaďuje obec^3) na svojom území. Ak sa zriaďuje priemyselný park na území dvoch alebo viac obcí, obce môžu uzatvoriť zmluvu na tento účel podľa osobitných predpisov.^3a) 

Poznámka pod čiarou k odkazu 3a znie: 
^„3a) § 829 až 841 Občianskeho zákonníka.“ 

3.	V § 4 ods. 1 písmeno b) znie: 
„b) má zabezpečené finančné prostriedky vo výške minimálne 10 % nákladov na obstaranie a  zriadenie priemyselného parku vrátane nákladov na kúpu alebo iný prevod, nájom alebo zámenu pozemkov a nákladov na zriadenie vecného bremena na pozemkoch určených na zriadenie priemyselného parku, nákladov na technickú vybavenosť územia a na inžinierske stavby nevyhnutné na zriadenie priemyselného parku podľa § 3 ods. 2 a 3 na týchto pozemkoch.“.

4.	V § 4 ods. 1 písm. d) sa na konci pripájajú tieto vety:
„a vrátane záväzkov podnikateľa na obstaranie investície a jej výšky v priemyselnom parku, záväzkov podnikateľa na vytvorenie nových pracovných miest v prevádzkach, ktoré zriadí v priemyselnom parku a ich udržania najmenej po dobu piatich rokov od začatia prevádzky a prípadného záväzku podnikateľa alebo podnikateľov na spolufinancovanie nákladov na zriadenie priemyselného parku. 
Táto zmluva zároveň obsahuje záväzok obce, že po zriadení priemyselného parku prenajme obec podnikateľovi na dobu najmenej 20 rokov pozemky a technickú vybavenosť priemyselného parku uvedenú v § 3 ods. 2 a 3; môže obsahovať aj predkupné právo na kúpu pozemkov a technickej vybavenosti priemyselného parku pre podnikateľa,  ktorý poskytol obci finančné prostriedky na zabezpečenie jej podielu na spolufinancovaní nákladov na zriadenie priemyselného parku.“.

5.	V § 4 odsek 2 znie: 

„(2) Finančné zabezpečenie podľa odseku 1 písm. b) sa preukazuje schváleným rozpočtom obce alebo záväzným vyhlásením podnikateľa alebo podnikateľov o poskytnutí finančných prostriedkov obci na zabezpečenie jej podielu na spolufinancovaní nákladov na zriadenie priemyselného parku alebo záväzným prísľubom banky na poskytnutie úveru obci vo výške jej podielu na spolufinancovaní nákladov na zriadenie priemyselného parku. 
Finančné zabezpečenie podľa odseku 1 písm. d) sa preukazuje súvahou a výkazom ziskov a strát podnikateľa alebo podnikateľov v plnom rozsahu za ostatné dva roky, ako aj daňovým priznaním za dve zdaňovacie obdobia predchádzajúce roku, v ktorom bola žiadosť o zriadenie priemyselného parku obcou podaná alebo výpisom z účtu podnikateľa alebo podnikateľov s potvrdením banky alebo pobočky zahraničnej banky (ďalej len „banka“) o viazaní prostriedkov podnikateľa na uskutočnenie jeho podnikateľského zámeru v priemyselnom parku alebo záväzným prísľubom banky na poskytnutie úveru podnikateľovi na uskutočnenie jeho podnikateľského zámeru v priemyselnom parku.“

6.	V poznámke pod čiarou k odkazu 10a sa citácia „ § 24 ods. 3 písm. a) zákona č. 366/1999 Z. z. o daniach z príjmov“ nahrádza citáciou „§ 19 ods. 2 písmeno a) zákona č.595/2003 Z. z. o dani z príjmov.“.

7.	§ 5 vrátane nadpisu znie: 
„§ 5 
Výška podpory

(1) Dotácia obci na technickú vybavenosť územia a na inžinierske stavby, ktoré sú nevyhnutné na zriadenie priemyselného parku možno poskytnúť do 90 % nákladov určených na tieto účely, najviac však do výšky 50 % z hodnoty nákladov na obstaranie investície podnikateľa v priemyselnom parku, ktorý má s obcou uzavretú zmluvu podľa § 4 ods. 1 písm. d); výška týchto nákladov sa overuje znaleckým posudkom vyhotoveným podľa osobitných predpisov.^11)

	(2) Dotácia na kúpu alebo nájom pozemkov alebo na úhradu nákladov na prevod alebo zámenu pozemkov alebo na úhradu nákladov za zriadenie vecného bremena na pozemkoch určených na zriadenie priemyselného parku sa môže poskytnúť do 90 % nákladov určených na tieto účely najviac však do výšky ceny pozemkov zistenej znaleckým posudkom podľa osobitného predpisu,^11) alebo ak ide o nájom pozemkov do 90 % dohodnutého nájomného za prvých desať rokov ich nájmu. Nájomné za toto obdobie nemôže byť vyššie ako 10 % z ceny pozemku zistenej znaleckým posudkom podľa osobitných predpisov.^11) 
 Poznámka pod čiarou k odkazu 11 znie:
„^11) Zákon č. 36/1967 Zb. o znalcoch a tlmočníkoch v znení neskorších predpisov. 
          Vyhláška Ministerstva spravodlivosti Slovenskej republiky č. 86/2002 Z. z. o stanovení  všeobecnej hodnoty majetku v znení vyhlášky Ministerstva spravodlivosti Slovenskej republiky č. 576/2003 Z. z..“. 

8.	V § 5 ods. 2 sa odkaz 13 nad slovom „nájomného“ a poznámka pod čiarou k odkazu 13 vypúšťajú.

9.	V § 6 ods. 2 v písmene f) sa za slovom „identifikáciu“ doplňujú slová „ podnikateľa alebo“.

10.	V § 6 ods. 1 v prvej vete sa za slovom obce vkladá bodka a vypúšťajú sa slová „po schválení návrhu na poskytnutie podpory vládou Slovenskej republiky (ďalej len „vláda“).“.

11.	V § 6 ods. 4 znie: 

„(4) Ak sa konanie o poskytnutie podpory nezastavilo podľa odseku 3, ministerstvo zabezpečí k predloženej žiadosti odborný posudok z hľadiska prínosu uskutočnenia a prevádzkovania priemyselného parku pre verejné financie, pre rozvoj regiónu a nárast zamestnanosti.“.

12.	V § 6 ods. 6 sa vypúšťa a doterajší odsek 7 sa označuje ako ods. 6.

13.	V § 6 ods. 7 znie: 

„(7) Ministerstvo po doručení odborného posudku k žiadosti podľa odseku 4 a stanoviska fondu k prevodu, zámene alebo k prenájmu pozemkov obci na zriadenie priemyselného parku vydá rozhodnutie do 30 dní o poskytnutí dotácie na zriadenie priemyselného parku; toto rozhodnutie doručí žiadateľovi do 10 dní od vydania rozhodnutia.“.

14.	Za § 8 sa vkladá nový § 8a, ktorý vrátane nadpisu znie: 

„§ 8a 
Prevod pozemkov, technickej vybavenosti územia a inžinierskych stavieb nevyhnutných 
na zriadenie priemyselného parku podnikateľovi v priemyselnom parku

(1) Obec môže pozemky alebo technickú vybavenosť územia a inžinierske stavby nevyhnutné na zriadenie priemyselného parku previesť za odplatu podnikateľovi, ktorý podniká na území priemyselného parku. Tento prevod sa uskutoční za všeobecnú hodnotu celého pozemku, všeobecnú hodnotu technickej vybavenosti a všeobecnú hodnotu inžinierskych stavieb v celom priemyselnom parku, ktorá bude stanovená znaleckým posudkom podľa osobitných predpisov ^11). Ak pôjde o predaj len časti územia priemyselného parku, odplatný prevod sa uskutoční za všeobecnú hodnotu vyčleneného pozemku, všeobecnú hodnotu vyčlenenej technickej vybavenosti a vyčlenených inžinierskych stavieb v časti priemyselného parku, ktorá bude stanovená znaleckým posudkom podľa osobitných predpisov.^11)

(2) Príjmy z prevodu podľa odseku 1 sú príjmom rozpočtu obce a príjmom štátneho rozpočtu v pomere v akom sa tieto zdroje podieľali na financovaní nákladov na zriadenie priemyselného parku.“.

15.	V § 11 ods. 4 sa slovo „podnikateľove“ nahrádza slovom „podnikateľovi“.  

Čl. II

	Tento zákon nadobúda účinnosť 1. septembra 2004.